«Rurik» (1851)

«Rurik» (Рюрик) var en hjuldrevet dampfregatt med dampmaskin som framdrift i tillegg til seilføring i den keiserlige russiske marinen. Bygd på foranledning av det finske senatet i det russiske storfyrstedømmet Finland (1809–1917) for det finske militærvesenets maritime enhet Soumen Meriekipaasi. Dette skipet fikk navnet Rurik til ære for den legendariske væringen Rurik (ca 830 – ca 879) som er sagt å ha grunnlagt begynnelsen på det russiske riket.

«Rurik» var konstruert av Johan Eberhard von Schantz. Bygd i verftet eid av Gamla Warfsbolaget i Åbo, etter å ha blitt kjølstrukket i 1850, deretter sjøsatt den 30. oktober 1851. Den skotske skipsbyggeren William Crichton var invitert til verftet for å overvære byggingen av et skip som var det største fartøy som hittil var bygd i Finland. Han skulle senere bygge seg et nytt skipsverft i Åbo som ble kjent som Crichton-Vulcan fram til 1966. Dette skipsverftet skulle bygge krigsskip for det selvstendige Finland etter 1917.

De første dampdrevne fregattene i den russiske flåten var forsynt med skovlhjul montert på hver side av skroget som større havgående hjuldampere, til sammen ble femten fartøyer sjøsatt i årene 1831 til 1860. Den første fregatten var «Gerkules», alle utenom tre skip var bygd i verft innenfor det russiske riket.Russian Warships s. 406-407 I tillegg til «Rurik» var også «Olaf» på 1 796 tonn deplasement sjøsatt i Finland fra slippen i Helsingfors i 1852.Russian Warships s. 418 «Rurik» fungerte ofte som eskortefartøy for den keiserlige jachten. 

Se også
 «Rurik» (1892) – panserkrysser senket under slaget ved Ulsan i 1904.
 «Rurik» (1906) – panserkrysser bygd av britisk Vickers for den russiske marinen.

Referanser

Litteratur
 Sozaev, Eduard og Tredrea, John: Russian Warships in the Age of Sail 1696-1860 Seaforth Publishing, 2010 ISBN 978-1-84832-058-1

Kategori:Russiske krigsskip
Kategori:Skip bygget i Finland
Kategori:Skip fra 1851
Kategori:Artikler i sjøfart-prosjektet